bruksendring
Store norske leksikon,Samfunn,Bolig og eiendom
Bruksendring er det å ta i bruk en bygning eller en del av den til et annet formål enn den er godkjent for. Hvis en eiendom er regulert og bygget ut til boligformål innebærer det en bruksendring hvis man i stedet skal drive næringsvirksomhet fra eiendommen, og omvendt.
Som hovedregel er bruksendring et søknadspliktig tiltak som krever tillatelse fra kommunen. Reglene om dette følger av plan- og bygningsloven § 20-1 første ledd, bokstav d. Normalt vil det bare gis tillatelse til bruksendring dersom den nye bruken er i samsvar med arealplanen for eiendommen. Ønskes det bruksendring til et formål som er i strid med gjeldende plan, må man søke om, og få innvilget, dispensasjon fra reguleringsplanen og eventuelle planbestemmelser. Les mer i Store norske leksikon reguleringsplan bebyggelsesplan arealplan Eksterne lenker Plan- og bygningsloven (Lovdata) Litteratur Frode Innjord m.fl, Plan- og bygningsloven med kommentarer, (2010). Odd Jarl Pedersen m.fl, Plan- og bygningsrett, (2. utg. 2012).